Порт-Харкорт (, ) — Нигерин Риверс штатан коьрта гӀала, лаьтта Бонни хица Нигер хи хӀордах кхетенехь. ГӀалин бахархой — 1 620 214 стаг (2007),  Йоккха Порт-Харкортехь 5,7 миллион гергга вахархо ву.

Порт-Харкорт кхоьллина 1913 шарахь британхоша, ламастехь икверре а, иджо а къаьмнийн кӀошташкахь. Цуьнан цӀе тиллина колонийн гӀуллакхийн пачхьалкхан секретаран виконт Льюис Харкордан сийнна. Йиллина юьхьанца Энугухь боккху кӀоран экспорт ярхьама.

Йоккхачу Порт-Харкортан юкъахь ю тиша европин (тауншип) куьпех а, царна тӀелеттачу масех керла куьпех а лаьтташ йолу ша гӀала Порт-Харкорт а, ткъа иштта меттигера шайн урхалла долу ворхӀ кӀошт а — Окрика, Обио-Акпор, Икверре, Ойигбо, Огу-Боло, Тай, Элеме.

ГӀалахь ю Риверс штатан Пачхьалкхан Университет а, Порт-Харкортан университет а. Ю Дуьненайукъара аэропорт, шиъ хӀордан порт, шиъ стадион, шиъ мехкдаьттатодаран завод.

ГӀалин бахархой луьста ховшарна 2009 шо долалуш губернатор Chibuike Amaechi куьйгаллехь волу штатан правительствос кхайкхийна керла гӀала йилларан планаш, цуьнан цӀе хир ю Грейта-Порт-Харкорт. Керла гӀала хила еза дуьненайукъара аэропортан Порт-Харкортан генайоццуш.

Хьажоргаш 
 The Expat’s Guide to Port Harcourt
 Britain: Return our Stolen Artefacts

 
Нигерин гӀаланаш-миллионераш
Порт-Харкорт